Document ID: /roh_data/filtered/fineweb-2-filterrobots_roh.jsonl.gz/73713

Ils FIS Games duain esser in nov format nua che tut las disciplinas d’enviern duain vegnir integradas, numnadamain las disciplinas alpinas e nordicas, ma era freeride, speedski e freestyle.
Tenor il project general prevesan ins era d’integrar Scuol sco lieu per las cursas da snowboard e Zuoz per organisar las cursas da telemarc. Finalmain prevesan ins era da collavurar sur ils cunfins dal chantun ora. Cun Engelberg Kandersteg cun las schanzas da skis da sigl lung ed Airolo sco center per acrobatica da skis.
Custs da radund 150 milliuns
Per organisar quest event prevesan ins custs da radund 150 milliuns francs. Tenor Thomas Rechberger, il manader dal project, prevesan ins però da finanziar radund 90% tras sponsurs. Il rest fiss previs da partir sin las regiuns pertutgadas e natiralmain spetgan ins er ina contribuziun dal chantun e da la Confederaziun.
Tenor Thomas Rechberger èn ins actualmain en la fasa da dialog. Ils iniziants han anc temp da preparar il project definitiv enfin in mars 2024. La finamira è dad inoltrar il project durant il mais da zercladur 2024.
Decisiun: zercladur 2024
Sper l’Engiadina candidescha mo pli la Norvegia (Lillehammer/Hafiell) per organisar ils emprims FIS Games. La FIS decida il zercladur 2024 nua ch'ils gieus han lieu.